text: Започва приемът в първи клас - СУ "Черноризец Храбър". Официален сайт.
  От 3 май 2018 година родителите на децата, родени през 2011 година, които подлежат на задължителен прием в първи клас за учебната 2018/2019 година, ще могат да подават своите заявления онлайн. На адрес priem.plovdiv.bg те ще могат да се регистрират и да подадат заявления за участие в първото класиране на своите деца. Моментът на подаване на заявлението няма да има никаква тежест при класиранията. Важно е да бъде спазен само крайният срок. За първото класиране, което е на 5 юни 2018 година, родителите следва да подадат заявления чрез електронната система до 3 юни 2018 г. Ако нямат достъп до интернет и се затрудняват с въвеждането на заявление, могат да подадат на хартиен носител по образец своите заявления за кандидатстване в срок до 31 май в училището, което им е първо желание. Двата варианта са равностойни, но при подаването на заявления по интернет ще имат достъп до повече информация (в това число и до резултатите от класиранията) и възможността за промяна в желанията ще е по-лесна. Много важно изискване е подаването само на едно заявление (по интернет или на хартиен носител). Системата няма да позволи въвеждане на второ заявление за едно дете.